Category: Wild / Venison - Food Lovers Recipes
ELIZE SE GOURMET EEN-POT KONYN
1 kg konyn, in stukke gesny
6 kruie naeltjies
4 pimento korrels
2.5 ml (½ teelepel) peper
25 ml (2 eetlepels) asyn
300 ml hoender aftreksel
250 g varkspek (Streaky Bacon)
Vee die vleis met ‘n klam doek af en sny dit in stukke.Plaas die vleis en spek ( in repies gesny) in ‘n swaar kastrol en gooi genoeg water en aftreksel oor om dit net te bedek.
Voeg die naeltjies, pimento en die peperkorrels by en laat 3-5 uur lank stadig oor lae hitte of in ‘n stadige oond by 120ºC tot 150ºC, stowe. Hou die watervlak dop en vul aan indien nodig.
Voeg die ander kruie, sout en asyn by nadat dit 2 uur lank gestowe het en haal die naeltjies en die peperkorrels uit.
Die vleis moet maklik van die bene afkom as dit gereed is. Verwyder al die bene en maak die vleis met ‘n vurk fyn.
Kook aartappel en wortel blokkies as bygereg in die konyn aftreksel.
Pasop om nou nog sout by te sit want die aftreksel is reeds souterig.
Verdik ook van die aftreksel met meelblom wat met koue water gemeng is, vir ‘n sous.
Nota: Die vleis kan ook gebruik word in ‘n pastei.
Resep geplaas deur Elize de Kock
These quails are full of flavour and spice, simply delicious. If you’ve never had quail before, then this recipe is a must.
3 tbsp sesame oil dark
Pour marinade sauce over quail and serve hot with your favourite side dish.
KONYN POTJIE (RABBIT)
Ongeveer 1 kilogram konyn stukke
3 teelepels fyn knoffel
200 gram spek (bacon) stukkies
250 gram knopie sampioene
2 eetlepels pietersielie (gedroogte is ook goed)
1 eetlepel gedroogde gemengde kruie
½ ui geskil en in skywe gesny (addisioneel)
wit uie soppoeier
Verhit die botter en olyfolie oor hoë hitte tot baie warm in ‘n swart platboom pot en seël die konyn stukke daarin tot dit liggies verbruin het. Verwyder die vleis en hou eenkant. Braai die uie, spek en knoffel in dieselfde pot tot die uie liggies begin verkleur. Roer die sampioene in en braai saam tot dit net begin gaar word. Voeg die sout, peper en pietersielie by. Plaas die konyn stukke terug in die pot en blus die bodem van die pot met die rooiwyn. Skraap al die aanbrandsel stukkie los. Voeg die water en gemengde kruie by, bedek die pot en laat prut oor lae hitte vir 1 uur en 30 minute.
Roer die uie skywe by en prut verder met die deksel af, vir 15 minute. Verhoog die hitte na medium en roer die soppoeier bietjie ver bietjie by tot die sous begin verdik.
Die gereg kan op kapok aartappels met ‘n addisionele groente soos ertjies of groen boontjies bedien word, of op rys. Ek het rys gemaak en daarom aartappels en wortels ongeveer 40 minute voor die einde van die kooktyd, by die vleis gevoeg.
Foto: Adam Cloete.
1 kg wildsvleis geen bene en soos biltong gekruie (jy kry biltong spice te koop – kyk by jou slagter)
3 uie, grof gekap
‘n paar heel peper korrels
So 2 koppies water
3 aartappels, grof gekap (kwarte)
1 handvol boontjies, in die helfde gesny
Gooi alles in jou stoompot en laat waai vir so 40 minute of langer as jy dit baie sag wil hê.
Skep die wildsvleis en uie in ‘n oondvaste bak sonder die sous
Maak 2 eetlepels mielieblom aan met 60 ml water en roer in die sous in wat oor gebly het in die pot. Kook goed deur en gooi die nou oor die vleis in die oondvaste bak.
Maak die volgende deeg aan:
Meng goed en gooi oor die vulsel as kors.
Bak by 180°C vir 20-30 minute
Ek het toe die oond op grill gestel en dan mooi bruin gebak, hou dop! Hy bak vinnig bruin.
IDEES OM SPRINGBOKBOUD GAAR TE MAAK
Ek maak springbokboud vir Kersfees, enige raad dat dit nie droog gaan wees nie. Gaan dit in my prutpot (slowcooker) maak.
Babs van der Westhuizen:
Stop op met varkspek en knoffel in goeie hoeveelhede. Braai bruin aan albei kante, haal uit en sit in oondskottel. Braai uie in dieselfde olie, voeg suurlemoensap, Worcestersous en halwe koppie Old Brown sjerrie by en roer goed. Sit boud terug in pot, voeg kookwater by en speserye bestaande uit naeltjies, paprika, koljander en sout en peper asook tiemie. Laat kook stadig en draai boud gereeld om. Laat so vir ‘n uur kook. Plaas boud in oondskottel, gooi sous oor en maak toe met foelie. Oond op 100°C en laat vir so 3-4 ure stadig bak. Proe net aan die sous of dit genoeg sout in het. Sodra die boud sag is, sit jy dit oor in bakplaat, smeer olyfolie met kwas aan en strooi vleisspeserye oor. Bak tot bruin. Worcestersous in die sousie werk ook nogal goed.
Ilse van Deventer:
Ons het die afgelope winter by ons slaghuis ‘n springbokboud gekry wat opgestop was met knoffel, vet en spek met spesery oor en dan het hulle dit met netvet toegemaak. Ons het net weer ‘n bietjie spesery en roosmaryn met bietjie olyfolie bo-oor die netvet gesit en toe die boud in die weber gesit… daai vleis was sappig en sag!!! Sal nooit weer n springbokboud anders maak nie.
Hang af hoe groot, maar gooi 2 bottels Griekse slaaisous oor! Al jou geurmiddels is daar in! Dis fantasties!
Noeline Boshoff-van der Walt:
Ek het ook slaaisous probeer en sal nooit weer iets anders gebruik nie. Dit is heerlik!
Ronelle Janse van Rensburg:
Ek laat lê myne oornag in ongegegeurde jogurt en rooiwyn. Volgende môre stop ek dit met spek, knoffel en naeltjies en bak dan.
Stop met varkspek en druk ook so 2- 3 wortels in hom.
Willem van der Westhuizen:
Stoompot, dan hou dit die sappigheid, moet dit nie vol anderhande goed stop nie, behandel dit net met Jimmys sous! Ek kom uit die Kalahari uit!
Lekkerder as hierdie een sal jy ver gaan soek, glo my vry!
Marietjie Van Zyl:
Rina Kleinhans, absolute wenner! Ek het dit so leer maak by my ma!
Catherine Angelique Swarts:
Prop dit met bietjie skaapvet.
As jy my ma se resep vir wildsboud (in bier, oornag in oond) gaargemaak het, eet jy nooit weer op ‘n ander manier nie. Dis heerlik.
GEMSBOKSKENKEL EN WATERBLOMMETJIE BREDIE IN DIE STOOMPOT
1 kg gemsbok skenkeltjops
500 g bredie varkvleis
800 g waterblommetjies
1 teelepel wit peper
Braai uie in die olyfolie, in die stoompot saam met die speserye, behalwe die sout, tot sag. Braai die skenkeltjops en die varkvleis vir ‘n paar minute saam met die uie en voeg ‘n koppie water by. Stoom vir ongeveer 30 minute. Voeg nou die waterblommetjies en die aartappels by, geur met sout en stoom vir nog 10 minute. Roer versigtig deurmekaar en plaas oor in opdienbak.
Meng alles saam. Verhit tot kookpunt, prut 5 minute en Iaat afkoel.
375 ml rooiwyn,
125 ml asyn of 250 ml sjerrie
2.5 ml swartpeper
22.5 ml bruinsuiker
500 ml appelkoos-, Lemoen- of pynappelsap
5 ml fyn knoffel
Meng alles saam. Geen kooktyd nodig.
Resepte geplaas deur Johan Snyder
1.5 kg rooibok vleis
½ pakkie spek, in blokkies gesny
ongeveer 15-20 ml asyn
speserye-so bietjie van als:
gemengde groente na smaak
Stoom vleis tot amper gaar saam met bogenoemde bestanddele, voeg dan gemengde groente by. Kook tot sag.
As daar baie sous in pot is, giet bietjie af, meng 2 teelepels Bisto met die bietjie sous wat jy afgegooi het en voeg weer by in die pot om sous bietjie dik te maak, kook net goed deur en laat staan dan om afkoel.
Spuit tert bakke of smeer met margarine.
Rol blaardeeg uit en plaas een helfte onder in bak.
Druk met vurk paar gaatjies.
Skep vleis in en smeer rand bo met bietjie melk en sit ander helfte deeg bo op.
Druk kante met vurk en maak weer met vurk paar gaatjies dat stoom kan ontsnap anders kook die sous langsaan uit of deeg pof.
Smeer melk met kwas bo op en versier die tert.
Ek bak in oond by 180ºC tot mooi bruin, blaardeeg hou van ‘n warm oond nie.
WENK: Marinda Scheepers – Ek sit foil oor vir laaste halfuur. Anders word dit te gou bruin en is dit nog rou onder. Ook eier wit oor onderste kors.
Resep geplaas deur Duifie Miller
Foto: Duifie Miller
3 kg kudu skenkels (shanks) laat prut in kook water vir 2 ure – gooi water af.
Sit skoon kookwater weer in die pot saam met die vleis, voeg die volgende by:
2 geskilde uie, in skywe gesny
2 eetlepels Worchester sous
1/2 koppie perske blatjang
2 teelepels mosterd, cayene peper, swart peper, ens
6 aartappels, geskil en in blokkies gesny
Laat prut vir so ‘n half uur en voeg die pakkie bruin uie soppoeier by wat met water aangemaak is volgens die instruksies op die pakkie.
Verder laat prut tot die aartapples en vleis lekker sag was. So om en by 4 ure se kook in totaal.
Resep en foto: Anita Dippenaar